உலகத்திலேயே முதல் முறையாக, செளண்ட் டிசைனிங்கில் 4டி (4D – SRL) தொழில்நுட்பத்தை உபயோகப்படுத்தியுள்ளார் ரசூல் பூக்குட்டி. உபயோகப்படுத்தியுள்ளார் என்பதை விட, உருவாக்கியுள்ளார் என்பதே சரி. தங்களது புதிய பரிமாணத்திற்கு, 4D – SRL எனப் பெயர் சூட்டியுள்ளனர். S என்பது இயக்குநர் ஷங்கரின் கனவையும், R என்பது ஆஸ்கார் விருது பெற்ற ரசூல் பூக்குட்டியையும், L என்பது அனைத்துத் தொழில்நுட்பத்தையும் ஒருங்கிணைக்க வசதி செய்து கொடுத்த லைக்கா ப்ரொடெக்‌ஷன்ஸையும் குறிக்கிறது. இது, உலக சினிமாவிலேயே முக்கியமான முயற்சி எனப் பெருமித மகிழ்ச்சி கொள்கிறார் ரசூல். இந்தப் புதிய ஃபார்மட்டின் மூலம், இசையில் ஓர் அடி உலகத்தினர் அனைவருக்கும் முன்னாடி எடுத்து வைத்துள்ளது இந்திய சினிமா. ரசூல், 2.0 படத்திற்குப் பிராந்திய அடையாளம் தருவதை விட இந்திய சினிமா எனக் கூறுவது சரியாக இருக்கும் எனக் கருதுகிறார்.